Deepika Padukone जब रैंप पर करने लगी डांस तो खुद को रोक नहीं पाईं Shweta Bachchan, वीडियो हुआ वायरल  
दीपिका पादुकोण ने रैंप पर मचाई धूम
श्वेता बच्चन भी खुद को रोक नहीं पाईं
अब वीडियो हुआ वायरल
दीपिका पादुकोण (Deepika Padukone) का एक वीडियो सोशल मीडिया पर जमकर धूम मचा रहा है, जिसमें बॉलीवुड एक्ट्रेस रैंप के ऊपर 'डिस्को दीवाने' सॉन्ग पर डांस करती नजर आ रही हैं. लेकिन दिलचस्प यह है कि दीपिका पादुकोण (Deepika Padukone) को डांस करते देख फ्रंट रो में नजर आ रही हैं श्वेता बच्चन नंदा (Shweta Bachchan Nanda) भी खड़े-खड़े झूमने लगती हैं. श्वेता बच्चन के साथ उनकी मम्मी जया बच्चन भी हैं. दीपिका पादुकोण फैशन डिजाइन अबू जानी (Abu Jani)-संदीप खोसला (Sandeep Khosla) के फैशन शो में शो स्टॉपर थीं, और यह मौका अबू जानी-संदीप खोसला के 33 साल पूरे होने का था. दीपिका पादुकोण अबू-संदीप के लहंगे में कमाल की लग रही थीं. 
A post shared by Deepika Padukone Fanpage (@deepikapiku) on Sep 5, 2019 at 12:21pm PDT
दीपिका पादुकोण (Deepika Padukone) के डांस ने जहां रैंप पर धूम मचाकर रख दी, वहीं फ्रंट रो में जया बच्चन और श्वेता बच्चन नंदा भी इस वीडियो की वजह से सुर्खियों में आ गईं. श्वेता बच्चन और जया बच्चन फ्रंट रो में खड़ी नजर आईं, और दीपिका पादुकोण को डांस करते देख उन्होंने बॉलीवुड एक्ट्रेस को खूब चीयर किया. यही नहीं, डिस्को दीवाने की धुन और दीपिका पादुकोण के अंदाज को देखकर श्वेता बच्चन नंदा भी अपनी जगह पर झूमती नजर आईं. इस तरह फैशन का पूरा माहौल ही बॉलीवुड के रंग में रंग गया.
अबू-संदीप के इस खास मौके पर सुजैन खान, सोनाली बेंद्रे, अभिषेक बच्चन, करण जौहर और ट्विंकल खन्ना भी नजर आए.
यही नहीं, मुकेश अंबानी की बिटिया ईशा अंबानी भी श्लोका मेहता और राधिका मर्चेंट के साथ दिखीं.
इस मौके पर एक्ट्रेस आशा पारेख और वहीदा रहमान भी दिखीं.
अबू-संदीप के इस इवेंट की फोटो सोशल मीडिया पर खूब वायरल हो रही हैं.